SS «Kaiser Wilhelm der Grosse»

SS «Kaiser Wilhelm der Grosse» var et tysk passasjerskip og vinner av Atlanterhavets blå bånd i november 1897. Under den første verdenskrig ble hun brukt av den tyske marinen som hjelpekrysser.

SS «Kaiser Wilhelm der Grosse» ble sjøsatt 4. mai 1897 og ble satt i drift som flaggskip for Norddeutscher Lloyd 9. september samme år på den nord-atlantiske ruten.

Ved utbruddet av den første verdenskrig ble hun tatt i tjeneste av den tyske marinen og utstyrt som hjelpekrysser. Hun ble utstyrt med seks 10,5 cm kanoner og to 37 mm kanoner. Som hjelpekrysser hadde hun et mannskap på 584 mann.

Hun ble operativ 2. august 1914 og greide å kapre tre skip før hun ble angrepet og senket under slaget ved Río de Oro av den britiske krysseren HMS «Highflyer» utenfor Rio de Oro 26. august 1914.

 Referanser 



Kategori:Passasjerskip
Kategori:Tyske hjelpekryssere
Kategori:Skip fra første verdenskrig
Kategori:Tyske dampskip
Kategori:Skip bygget i Tyskland
Kategori:Skip fra 1897
Kategori:Skip sluttseilt 1914
Kategori:Krigsforlis
Kategori:Artikler i sjøfart-prosjektet